              ROMÂNIA

JUDEŢUL BUZĂU

MUNICIPIUL BUZĂU

- CONSILIUL LOCAL -

H O T Ă R Â R E 

privind rectificarea 10 a bugetului municipiului Buzău, 
  pe anul 2020
 
Consiliul Local al Municipiului Buzău, judeţul Buzău, întrunit în sedinţă ordinară;


Având în vedere:

          - referatul de aprobare al primarului municipiului Buzău, înregistrat sub nr. 318/CLM/14.12.2020;
         - raportul Serviciului Buget, Evidenţă Venituri și Cheltuieli nr. 136.676/14.12.2020;
         - avizul Comisiei pentru tranziția la economia circulară, buget, finanțe, agricultură, turism și relații internaționale a Consiliului Local al Municipiului Buzău; 

         - prevederile Legii nr. 5 a bugetului de stat pe anul 2020, cu modificările și completările ulterioare; 
          - prevederile Ordonantei de Urgenta a Guvernului  nr. 29/2020 privind unele masuri economice si fiscal-bugetare, cu modificările și completările ulterioare;
          - prevederile Ordonantei de Urgenta a Guvernului  nr. 201/2020 cu privire la rectificarea bugetului de stat pe anul 2020;
            - prevederile Hotărârii Guvernului nr.1044/2020 privind alocarea unei sume din Fondul de rezervă bugetară la dispoziţia Guvernului, prevăzut în bugetul de stat pe anul 2020, pentru unele unităţi/subdiviziuni administrativ-teritoriale;
- adresa nr.90706/10.12.2020 a Administrației Județene a Finanțelor Publice Buzău privind aprobarea suplimentării sumelor defalcate din taxa pe valoare adăugată pentru echilibrarea bugetelor locale pe anul 2020, din Fondul de rezervă bugetară la dispoziția Guvernului  prevăzut ȋn bugetul de stat pe anul 2020;
            - prevederile Legii nr. 273/2006 privind finanţele publice locale, cu modificările şi

 completările ulterioare;


       În temeiul prevederilor art. 84, alin. (3-5), art. 87, alin. (3) si alin. (5), art. 88, art. 129, alin. (1), alin. (2), lit. b), alin. (4), lit. a), art. 139, alin. (3), lit. a), coroborat cu art. 5, lit. cc), precum si art. 196, alin. (1), lit. a) din O.U.G. nr. 57/2019 privind Codul administrativ, cu modificările și completările ulterioare,
H O T Ă R Ă Ş T E:


Art.1.- Se aprobă rectificarea 10 a bugetului local al municipiului Buzău pe anul 2020, conform anexei nr. 1. 
           Art.2.- Se aprobă rectificarea bugetelor instituţiilor publice finanţate din bugetul municipiului Buzău, conform anexei  nr. 1a.

           Art.3.- Se aprobă modificarea bugetului creditelor interne pe anul 2020, conform anexei  nr. 2. 

           Art.4. -Se aprobă rectificarea programului evenimentelor culturale pe anul 2020, desfășurate de Centrul Cultural  “AL.MARGHILOMAN”, prevazut ȋn anexa nr.2a.
        Art. 5.- Se aprobă rectificarea listelor obiectivelor de investiţii şi dotărilor independente pe anul 2020, cu finanţare din bugetul local, liste prevăzute în anexele nr. 3, 3/4, 3/4a, 3/8, 3/9, 3/10, 3/11, 3/13, 3B/7 și 6/3.

       Art. 6.- Se aprobă rectificarea obiectivelor de investiţii finanţate din excedentul anilor precedenţi, conform anexei nr. 3A.

         Art.7.- Se aprobă modificarea listelor obiectivelor de investiţii pe anul 2020, cu finanţare din bugetul împrumuturilor interne, liste prevăzute în anexa nr. 3C si 3C/1.
      
Art. 8.- Se aprobă rectificarea bugetului instituţiilor publice şi activităţilor finanţate integral sau parţial din venituri proprii şi subvenţii, pe anul 2020 conform anexei nr.5
        Art. 9. - Se aprobă virarea creditelor bugetare în cadrul aceluiaşi capitol bugetar și de la un capitol, la alt capitol al clasificatiei bugetare. 

       Art. 10.- Anexele nr.1, 1a, 2, 2a, 3, 3/4, 3/4a, 3/8, 3/9, 3/10, 3/11, 3/13, 3A, 3B/7, 3C, 3C/1, 5 și 6/3 fac parte integrantă din prezenta hotărâre.

       Art.11.-Se validează Dispoziția Primarului nr. 897/04.12.2020, privind virarea creditelor bugetare ȋn cadrul aceluiași capitol bugetar al bugetului municipiului Buzău,  pe anul 2020.

      Art. 12.- Primarul municipiului Buzău, prin intermediul Direcţiei Economice, va aduce la îndeplinire prevederile prezentei hotărâri.

PREŞEDINTE DE ŞEDINŢĂ,

consilier local Ionuț – Sorin Apostu





                           CONTRASEMNEAZĂ:

SECRETARUL GENERAL AL MUNICIPIULUI BUZĂU, 

          Eduard Pistol

Buzău, 22 decembrie 2020    
Nr. 269
Această Hotărâre a fost adoptată de Consiliul Local al Municipiului Buzău în şedinţa din data de 22 decembrie 2020, cu respectarea prevederilor art. 139, alin. (3), lit. a), coroborat cu art. 5, lit. cc) din O.U.G. nr. 57/2019 privind Codul administrativ, cu modificările și completările ulteriore, cu un număr de 18 voturi pentru, 1 abţinere şi 3 voturi împotrivă, din numărul total de 22 consilieri în funcţie şi 22 consilieri prezenţi la şedinţă.  

ROMÂNIA

JUDEŢUL BUZĂU

MUNICIPIUL BUZĂU

-PRIMAR-

Nr. 318/CLM/14.12.2020
REFERAT  DE  APROBARE

la proiectul de hotărâre privind rectificarea 10 a bugetului municipiului Buzău, 

  pe anul 2020

          Bugetul local al municipiului Buzău a fost aprobat potrivit Hotărârii Consiliului Local al Municipiului Buzău nr. 24/11 februarie 2020 şi modificat prin HCL nr. 29/27.02.2020, HCL  nr. 49/30.03.2020, HCL nr. 77/02.04.2020,  HCL nr. 84/29.04.2020,  HCL nr. 97/18.05.2020, HCL nr. 117/26.06.2020, HCL nr. 150/20.07.2020, HCL nr. 177/07.08.2020, HCL nr. 198/02.09.2020, HCL nr. 209/16.09.2020, HCL nr. 231/20.10.2020 şi HCL nr. 247/23.11.2020.
Pentru anul 2020, veniturile bugetului local au fost aprobate la valoarea de 332.128 mii lei, iar cheltuielile la valoarea de 344.667 mii lei, cu un deficit de 12.559 mii lei, acoperit din excedentul cumulat din anii precedenţi, utilizat pentru finanţarea cheltuielilor secţiunii de dezvoltare.



Pe parcursul exercițiului bugetar, autoritățile deliberative pot aproba rectificarea bugetelor, în termen de 30 de zile de la data intrării în vigoare a legii de rectificare a bugetului de stat, precum și ca urmare a unor propuneri fundamentate ale ordonatorilor principali de credite.
              

           La partea de cheltuieli, ȋn conformitate cu prevederile Legii nr. 273/2006 privind finanţele publice locale, cu modificările şi completările ulterioare, “virările de credite bugetare de la un capitol la alt capitol al clasificaţiei bugetare şi de la un program la altul se aprobă de autorităţile deliberative, pe baza justificărilor corespunzătoare ale ordonatorilor principali de credite, şi se pot efectua înainte de angajarea cheltuielilor“. 

            In acest sens, unele instituţii publice finanţate din bugetul local pe anul 2020 au depus note de fundamentare pentru virare de credite, motivat de faptul că la unele articole şi alineate există credite bugetare disponibile, iar la altele deficit.

             Se diminueaza bugetul instituției Sport Club Municipal ''Gloria Buzau" cu suma de 372 mii lei  si a Centrului Cultural Al. Marghiloman cu suma de 100 mii lei din bugetul local, astfel cum se detaliază ȋn anexa nr. 5 la prezenta hotărâre.
            Potrivit prevederilor art.48 din Legea nr.273/2006 privind finanţele publice locale, cu modificările şi completările ulterioare,” în situaţia în care, pe parcursul execuţiei bugetare, din motive obiective, implementarea unui proiect de investiţii nu se poate realiza conform proiecţiei bugetare, ordonatorii principali de credite ai bugetelor locale, pot propune autorităţilor deliberative, (respectiv Consiliul Local al Municipiului Buzău) până la data de 31 octombrie, aprobarea redistribuirii fondurilor între proiectele înscrise  în programul de investiţii.” Obiectivele de investiţii şi celelalte cheltuieli asimilate investiţiilor se cuprind în programele de investiţii anuale, anexe la buget, numai dacă, în prealabil, documentaţiile tehnico-economice, respectiv notele de fundamentare privind necesitatea şi oportunitatea efectuării cheltuielilor asimilate investiţiilor, au fost elaborate şi aprobate potrivit dispoziţiilor legale. 
         Având in vedere cele prezentate mai sus, propun Consiliului Local al Municipiului Buzău, spre analiză şi aprobare, proiectul de hotărâre în forma prezentată.

P R I M A R,

 Constantin Toma
ROMÂNIA

JUDEŢUL BUZĂU

PRIMARIA MINICIPIULUI BUZǍU

DIRECŢIA  ECONOMICĂ

Serviciul buget,evidenţă venituri şi cheltuieli

Nr. 136.676/14.12.2020   
R A P O R T   D E   S P E C I A L I T A T E
la proiectul de hotărâre privind rectificarea 10 a bugetului municipiului Buzău, 

  pe anul 2020

În conformitate cu prevederile Legii finanţelor publice locale nr. 273/2006, cu modificarile si completarile ulterioare, ”pe parcursul exerciţiului bugetar, autorităţile deliberative pot aproba rectificarea bugetelor, în termen de 30 de zile de la data intrării în vigoare a legii de rectificare a bugetului de stat, precum şi ca urmare a unor propuneri fundamentate ale ordonatorilor principali de credite”.                                                       

          Bugetul local al municipiului Buzău a fost aprobat potrivit Hotărârii Consiliului Local al Municipiului Buzău nr. 24/11 februarie 2020 şi modificat prin HCL nr. 29/27.02.2020, HCL  nr. 49/30.03.2020, HCL nr. 77/02.04.2020,  HCL nr. 84/29.04.2020,  HCL nr. 97/18.05.2020, HCL nr. 117/26.06.2020, HCL nr. 150/20.07.2020, HCL nr. 177/07.08.2020, HCL nr. 198/02.09.2020, HCL nr. 209/16.09.2020, HCL nr. 231/20.10.2020 si HCL nr. 247/23.11.2020.

Este necesară validarea Dispoziției Primarului nr. 897/04.12.2020, privind virarea creditelor bugetare ȋn cadrul aceluiași capitol bugetar al bugetului municipiului Buzău,  pe anul 2020 al bugetului municipiului Buzău,   conform art.49 și 82 din Legea nr. 273/2006 privind finanţele publice locale, cu modificările şi completările ulterioare.
Pentru anul 2020, veniturile bugetului local au fost aprobate la valoarea de 332.108 mii lei, iar cheltuielile la valoarea de 344.667 mii lei, cu un deficit de 12.559 mii lei, acoperit din excedentul cumulat din anii precedenţi, utilizat pentru finanţarea cheltuielilor secţiunii de dezvoltare.
       
Avand in vedere prevederile Legii finanţelor publice locale nr. 273/2006, cu modificările şi completările ulterioare, se propune majorarea bugetul municipiului cu 1.225 mii lei atât la partea de venituri cât și la partea de cheltuieli. La partea de venituri situația se prezinta astfel:

- majorarea sumelor defalcate din taxa pe valoarea adaugata pentru echilibrarea bugetelor locale – 1.000 mii lei;

- majorarea veniturilor din vanzarea unor bunuri apartinand domeniului privat al statului sau al unitatilor administrativ teritoriale – 120 mii lei;
- majorare subventii din bugetul de stat catre bugetele locale necesare sustinerii derularii proiectelor finantate din fonduri externe nerambursabile(FEN) – 14 mii lei;

-prefinantare -91 mii lei.
Proiectul de hotărâre pentru rectificarea a 10-a a bugetului municipiului Buzău pe anul 2020, a fost inițiat  ȋn conformitate cu prevederile legale ale art.27 din Ordonanța de Urgență a Guvernului nr.201/2020 cu privire la rectificarea bugetului de stat pe anul 2020, unde se precizează că “ economiile ȋnregistrate la finanțarea unor cheltuieli descentralizate la nivelul județelor și al comunelor, orașelor, municipiilor, pot fi utilizate pentru finanțarea celorlalte categorii de cheltuieli care, potrivit legii, se finanțează din aceeași sursă, fără a afecta finanțarea celorlalte servicii care se asigură din suma totală repartizată ”.
Astfel, la capitolul Invătământ, subcapitolul 65.02.11.30 “ Alte servicii auxiliare”, titlul “ Asistență socială“ unde sunt prevederile aferente “ Suportului alimentar potrivit prevederilor OUG nr.9/2020 pentru semestrul I al anului școlar 2020-2021” care se finanțează din sume defalcate din taxa pe valoarea adăugată pentru finanțarea cheltuielilor descentralizate la nivelul comunelor, orașelor și municipiilor, avem economie ȋn sumă de 356 mii lei, sumă care se va disponibiliza majorând sumele din  taxa pe valoarea adăugată prin diminuarea alocațiilor bugetare ale bugetului local (ȋnlocuire sursă de finanțare) repartizate pentru finanțarea drepturilor asistenților personali ai persoanelor cu handicap grav sau indemnizațiilor lunare ale persoanelor cu handicap grav.
Din categoria cheltuielilor descentralizate la nivelul comunelor, orașelor și municipiilor ȋnregistrăm o economie de 91 mii lei la prevederile aferente ajutorului pentru ȋncălzirea locuinței cu lemne, cărbuni și combustibili petrolieri pentru beneficiarii de ajutor social ce se finanțează din sume defalcate din taxa pe valoarea adăugată pentru finanțarea cheltuielilor descentralizate la nivelul comunelor, orașelor și municipiilor, sumă care va diminua prevederile capitolului “Asiguri și asistență socială “, titlul “ Asistență socială“ ȋn vederea majorării sumelor din taxa pe valoarea adăugată prin diminuarea alocațiilor bugetare ale bugetului local ((ȋnlocuire sursă de finanțare) repartizate pentru finanțarea drepturilor asistenților personali ai persoanelor cu handicap grav sau indemnizațiilor lunare ale persoanelor cu handicap grav.

In vederea majorării sumelor defalcate din taxa pe valoarea adăugată pentru finanțarea cheltuielilor descentralizate la nivelul comunelor, orașelor și municipiilor, prin diminuarea alocațiilor bugetare ale bugetului local este necesară rectificarea bugetului de venituri și cheltuieli la capitolul 68.02 “Asigurări și asistență socială “, subcapitolul 68.02.05.02 “ Asistență socială ȋn caz de invaliditate ”.Suma de 447 mii lei va majora prevederile bugetare din sume  defalcate din taxa pe valoarea adăugată pentru finanțarea cheltuielilor descentralizate la nivelul comunelor, orașelor și municipiilor, repartizate pentru finanțarea cheltuielilor aferente drepturilor asistenților personali ai persoanelor cu handicap grav sau indemnizațiilor lunare ale persoanelor cu handicap grav, prin diminuarea alocațiilor bugetare ale bugetului local ( ȋnlocuire sursă de finanțare).

     
La partea de cheltuieli, pe parcursul executiei bugetare, ordonatorii de credite asigură cu prioritate  cheltuielile secţiunii de funcţionare ale bugetelor respective.
         In conformitate cu prevederile Legii nr. 273/2006 privind finanţele publice locale, cu modificările şi completările ulterioare,“ virările de credite bugetare de la un capitol la alt capitol al clasificaţiei bugetare şi de la un program la altul se aprobă de autorităţile deliberative, pe baza justificărilor corespunzătoare ale ordonatorilor principali de credite, şi se pot efectua înainte de angajarea cheltuielilor ’’.  In acest sens, instituţiile publice finanţate din bugetul local pe anul 2020 au depus note de fundamentare pentru virare de credite, motivat de faptul că la unele articole şi alineate există credite bugetare disponibile, iar la altele deficit. 
Se diminuează bugetul instituției Sport Club Municipal ''Gloria Buzau" cu suma de 372 mii lei  si a Centrului Cultural Al. Marghiloman cu suma de 100 mii lei din bugetul local, astfel cum se detaliază ȋn anexa nr. 5 la prezenta hotărâre.


Pentru asigurarea transportului ȋn comun ȋn municipiu este necesară majorarea bugetului la capitolul Transport cu suma de 1.840 mii lei pentru acordarea de subvenții (compensații) pentru acoperirea diferențelor de preț și tarif.

         Bugetul creditelor interne a fost aprobat iniţial, atât la partea de venituri cât şi la partea de cheltuieli, la valoarea de 28.136 mii lei și modificat prin  H.C.L. nr. 84/29.04.2020, HCL nr.198/02.09.2020 respectiv HCL nr. 247/23.11.2020.  Pe baza documentaţiei depuse de Municipiul Buzău, Comisia de autorizare a împrumuturilor locale, cu Hotărârea nr………din………., pentru modificarea art.2 din Hotărârea nr. 6.088 din 31.03.2020 , modificată prin Hotărârea nr.6336/06.11.2020 a avizat favorabil disponibilizarea sumei de 10.202,06 mii lei din anul 2020 în anul 2021 pentru realizarea investiţiilor publice de interes local care beneficiază de fonduri de la Uniunea Europeană dezideratului principal – dezvoltarea durabilă a Municipiului Buzau , cu finanțare  prin ȋmprumut contractat de la Banca Transilvania.


De asemenea Comisia de autorizare a imprumuturilor locale cu Hotărârea nr………din………., pentru modificarea art.2 din Hotărârea nr.5402/08.08.2018, modificată  prin Hotărarile nr. 5826/22.08.2019 , nr.6003/18.12.2019  şi nr.6023/22.01.2020 a avizat favorabil disponibilizarea sumei de 997,029 mii lei din anul 2020 în anul 2021 pentru finanţarea unor investiţii publice de interes local,  cu finanțare  prin ȋmprumut contractat de la CEC Bank. 
          
Având in vedere cele prezentate mai sus, propun Consiliului Local al Municipiului Buzău, spre analiză şi aprobare, proiectul de hotărâre în forma  prezentată.

       Director Executiv Adjunct, 


      Consilier cu  atribuţii de Şef serviciu,

                       Daniela Gogea                 


                Nicoleta Căpătînă

                                         Şef serviciu Achizii Publice Investiţii

                                                         Aurelia Turcoman

